Kinnitatud direktori käskkirjaga
22. jaanuar 2020 nr 1-13/05

FILMIMISE, SALVESTAMISE JA PILDISTAMISE KORD KOHTLA-JÄRVE LASTEAIA TUHKATRIINU RUUMIDES JA TERRITOORIUMIL

Kord on kehtestatud Andmekaitse Inspektsiooni juhendi alusel 

1.	Filmimine, salvestamine ja pildistamine Kohtla-Järve Lasteaia Tuhkatriinu ruumides ning avalikel üritustel

Õppeaasta alguses küsitakse lastevanematelt kirjalik nõusolek õpilase pildistamiseks ja filmimiseks lasteaiaga seotud üritustel. Keeldumise korral teavitatakse sellest lasteaia personali ja/või pildistamisega seotud isikuid ja asjassepuutuvaid pilte ei avaldata.

Õppe- ja kasvatusprotsessis ning lasteaialiste pidulike ürituste jäädvustamiseks võidakse lasteaias kasutada foto-, video- või helisalvestusi. Enne foto-, video- või helisalvestuse tegemist peab sellest teavitama lasteaia direktorit või huvijuhti.

Kõiki isikuid teavitamata on lubatud salvestada lasteaia traditsioonilisi üritusi. Lasteaia ühisürituste videod ja fotod võib avalikustada lasteaia veebilehel.

Kõik õpetajad, lapsevanemad ja lasteaeda külastavad isikud (v.a juriidilised isikud) võivad lasteaias pildistada ja filmida oma enda tarbeks ilma, et selleks oleks vaja kelleltki luba küsida. Kõige tavapärasem isiklik otstarve on inimeste pildistamine või sündmuste filmimine endale mälestuseks. Enda tarbeks tehtud pilte ja videoid ei või hiljem ilma pildilt/ videolt nähtuva inimese nõusolekuta internetti avalikult üles riputada või muul moel avalikustada kolmandatele isikutele. 

Lasteaiaruumides avalikustamise eesmärgil pildistamise, salvestamise ja filmimise puhul tuleb kaamera vaatevälja jäävaid inimesi teavitada nii, et nad saavad vabalt langetada otsuse, kas soovivad kaamera ette jääda või mitte. Lasteaia avalikel üritustel (näiteks aktus, avalik lasteaiapidu, spordipäev, kontsert, heategevuslik üritus, ühiskondliku hoone avamine jms), kus avalikku huvi ning avalikustamise eesmärgil jäädvustamist võib mõistlikult eeldada, filmimiseks, salvestamiseks ja pildistamiseks nõusolekut vaja ei ole. Lasteaia poolt pildistatud ja filmitud avalike ürituste fotod ja salvestised avalikustatakse lasteaia kodulehel ning osaliselt lasteaia Facebooki suhtluskeskkonnas. Salvestised on ka kättesaadavad lasteaiasiseselt lasteaia serveris.

Lasteaiaruumides filmida, salvestada ja pildistada muul eesmärgil kui avalikud üritused või enda tarbeks tohib ainult lasteaia juhtkonna ning kaamera vaatevälja jäävate inimeste loal ning mõjuval põhjusel.

Keelatud on filmida, salvestada ja pildistada ilma vastava juhtkonna loata ka duširuumides, WCdes, lasteaiasööklas, garderoobis. Kolmandate isikute eravestluste salvestamine ja filmimine on keelatud kõikides lasteaiaruumides.
Rühmapilte võib kokkuleppel vanematega avalikustada blogides ja internetipõhistes õpikeskkondades.

2.	Õppe- ja kasvatustöö ilmimine, salvestamine ja pildistamine

Õppe- ja kasvatustöö filmimiseks, salvestamiseks või pildistamiseks peab olema väga mõjuv põhjus. Õppe- ja kasvatustööd saab filmida, salvestada või pildistada üksnes juhul, kui selleks annavab nõusoleku lasteaia juhtkond ning kõik salvestamisel osalevad inimesed. Õppe- ja kasvatustöö filmimise, salvestamise või pildistamise eesmärgist tuleb esmalt teavitada lasteaia juhtkonda, kes otsustab, kas antud tegevus on õigustatud, vajalik ja laste huvidega kooskõlas. Alaealise puhul tuleb nõusolek võtta lapse seaduslikult esindajalt, kelleks reeglina on lapsevanem. Seejuures tuleb arvestada, et inimene võib nõusoleku igal ajal tagasi võtta. Samuti tuleb meeles pidada, et rühmaruumis õpilased ja õpetajad vahetuvad.

Õppe- ja kasvatustöö filmimine lapsevanemate ja juhtkonna nõusolekul võib kõne alla tulla ühekordse sündmusena, näiteks lasteaia tutvustava video eesmärgil. Kui rühmaruumis filmimist, salvestamist või pildistamist soovib läbi viia lasteaiaväline isik, peab alaealiste korral lapsevanema nõusoleku saamise korraldama lasteaia juhtkond.

Erandkorral võib juhtkonna ja kõikide kaamera vaatevälja jäävate inimeste loal pildistada ja filmida rühmaruumis toimuvat õppe-eesmärgil. Antud eesmärgil tehtud fotosid ja salvestisi on lubatud kasutada ainult õppeotstarbel sama grupi siseselt õppe- ja kasvatustöös ning nende levitamine kolmandatele isikutele ja jagamine suhtluskeskkondades või mujal internetis on keelatud.

Õppe- ja kasvatusprotsessis salvestatut võib taasesitada rühmaruumis või avalikustada laste ja vanemate nõusolekul internetipõhistes õpikeskkondades.

Õppe- ja kasvatustöö filmimine, salvestamine või pildistamine õpetaja töö kontrollimiseks on keelatud.

3.	Lasteaia territooriumil filmimine, salvestamine ja pildistamine

Lasteaia territooriumil võivad filmida, salvestada ja pildistada õpetajad, lapsevanemad ja muud isikud (v.a juriidilised isikud) oma enda tarbeks ilma, et selleks oleks vaja kelleltki luba küsida. Enda tarbeks tehtud pilte, salvestisi ja videoid ei või hiljem ilma pildilt/videolt/ nähtuva/kuuldava inimese nõusolekuta internetti üles riputada või muul moel levitada.

Muudel juhtudel peab lasteaia territooriumil filmimine, salvestamine ja pildistamine toimuma lasteaia juhtkonna ning selles osalevate inimeste nõusolekul, alaealise puhul lapsevanema nõusolekul.

Esmalt tuleb nõusolekut küsida lasteaia juhtkonnalt, kes otsustab, kas filmimine, salvestamine ja pildistamine on laste ja lasteaia huvidega kooskõlas.

4.	Ajakirjandus

Ajakirjandus peab tulenevalt ajakirjanduseetikast alati informeerima filmimise, salvestamise või pildistamise kavatsusest lasteaia juhtkonda, kes otsustab, kas filmimine, salvestamine või pildistamine on laste huvidega kooskõlas. Meedia peab sõltumata ajakirjanduseetika koodeksis nõutavast käituma laste suhtes eetiliselt ning tagama, et filmimine ja pildistamine ega salvestise avalikustamine ei kahjusta mingil moel laste huve ega loo lastest väära ettekujutust.

VIDEOJÄLGIMISSEADMETE KASUTAMISE KORD

1. Kaamerate kasutamise eesmärk

1.1. Kohtla-Järve lasteaias Tuhkatriinu kasutatakse videojälgimissüsteemi laste ja lasteaiatöötajate turvalisust ohustavate olukordade ennetamiseks ning olukorrale reageerimiseks ning lasteaia vara kaitseks.

2. Kaamerate kasutamise õiguslik alus

2.1. Korrakaitseseaduse § 34 lg 1 kohaselt kohaselt on lasteaias videovalve
kasutamine lubatud ohu väljaselgitamiseks ja tõrjumiseks või korrarikkumise
kõrvaldamiseks.
2.2. Lisaks laste ja lasteaia töötajate turvalisuse tagamisele võib turvakaameraid lasteaias kasutada ilma inimeste nõusolekuta ka lasteaia vara kaitseks.

3. Jälgimissüsteemi lühike kirjeldus

3.1. Kohtla-Järve Lasteaias Tuhkatriinu kasutatav videojälgimissüsteem koosneb salvestusseadmest ja kaameratest.

3.2. Turvakaamera on paigaldatud lasteaia I korruse seinale ning hoone välisseintele.

4. Videojälgimissüsteemi abil kogutud andmete edastamine

4.1. Kohtla-Järve Lasteaed Tuhkatriinu edastab salvestisi ainult õigusrikkumise menetluses õigusrikkumist seaduse kohaselt menetleva asutuse nõudmisel salvestiste olemasolu korral. Nõudekiri registreeritakse dokumendiregistris.

5. Juurdepääs jälgimissüsteemile ja salvestistele

5.1. Talletatud salvestistest teeb vajalikud väljavõtteid politsei õigusrikkumise menetluses õigusrikkumist seaduse kohaselt menetleva asutuse nõudmisel.

6. Salvestiste säilitamine

6.1. Kohtla-Järve Lasteaed Tuhkatriinu kasutab salvesteid ülekirjutamisreziimis. Kasutatavat salvestusmahtu on salvestil 6GB ja salvestusmahu täitumisel salvestub uus info üle vana info, millega vanemad salvestised kustuvad.

6.2. Salvestist säilitatakse 7 kalendripäeva, välja arvatud juhul, kui salvestist kasutatakse kuri- või väärteomenetluses.

6.3. Kui salvestist on vaja kuri- või väärteomenetluses, säilitatakse salvestis menetluse lõppemiseni.

6.4. Salvestise säilitamistähtaja möödumisel tuleb salvestis kustutada. Salvestise kustutamine tuleb tagada jälgimisseadmestiku tehnilist võimalustega kas andmete kustutamise funktsiooni või andmete üle salvestamisega.

7. Jälgimissüsteemi abil kogutavate andmete kaitse

7.1. Salvestusseadmed ei ole ühendatud lasteaia üldisesse arvutivõrku LAN, nende jaoks on välja ehitatud eraldi tulemüüriga kaitstud füüsiline arvutivõrk. Vajadusel võib ühendada salvestite arvutivõrk lasteaia üldisesse arvutivõrku LAN eraldatud võrgusegmendi osana VLAN.

7.2. Salvestusseadmete pääsuparoolid on dokumenteeritud lasteaia juhtkonna juures. Juhtkonna vahetumise või töölt lahkumise korral seadmete paroolid vahetatakse.

8. Tutvumine isiku kohta kogutud andmetega

8.1. Kohtla-Järve Lasteaias Tuhkatriinu kasutatav videojälgimissüsteem ei oma automaatset isikutuvastust. Samuti ei võimalda videojälgimissüsteem muuta salvestitel isikuid tuvastamatuks. Salvestistega saab Kohtla-Järve lasteaias Tuhkatriinu lasteaias kohapeal tutvuda.
8.2. Salvestistega tutvumiseks tuleb esitada Kohtla-Järve Lasteaiale Tuhkatriinu kirjalikus vormis sooviavaldus, milles kirjeldatakse võimalikult täpselt vaadelda soovitavat ala ning on märgitud vaadelda soovitav ajavahemik, mis ei ületa 1 tundi. Lasteaia juhtkond selgitab välja, kas kirjeldatud ala asub turvakaamerate jälgimisalas ja kas antud ajavahemikul selles alas salvestistel ei esine olukordi, mis võivad takistada salvestiste taasesitamist. Kirjalikule sooviavaldusele vastatakse 5 tööpäeva jooksul. Avaldus registreeritakse lasteaia dokumendiregistris.

8.3. Salvestiste taasesitamine võimaldatakse vaid selle olemasolu korral salvestusseadmes.